Novi album u čast Boba Marleya
Na najnovijem albumu koji odaje počast Bobu Marleyu, pojavljuju se glazbenici iz šest zemalja
29 godina nakon smrti reggae zvijezde Boba Marleya, glazbenici širom svijeta nastavljaju slaviti njegovu glazbu Premda je devetočlani sastav “Funkadesi” iz Sjedinjenih Država, u njegovom se zvuku osjete mnogi glazbeni utjecaji kao što su karipski, indijski i latino, što se može čuti u njihovoj interpretaciji skladbe “Real Situation”, Boba Marleya. Sastav je to koji odražava glazbu Europe, Afrike, Indije, Jamajke i Latinske Amerike. Jednom je prilikom predsjednik Obama za njih rekao da ne može naći adekvatne riječi da opiše enegriju koja izbija iz ovog sastava. Naravno, energija, te poruke mira i harmonije u svijetu bili su srž Boba Marleya. Rođen u Saint Ann Parishu, na Jamajci, Marley je svjetsku slavu stekao kao član reggae sastava iz 60-ih, “The Wailers”, koji su kasnije postali “Bob Marley and the Wailers”. Sastav je imenovan u Kuću slavnih rock and rolla 1994. Ranije ove godine njihov album “Catch a fire”, na kom se nalazi i skladba “Concrete Jungle” imenovan je u Kuću slavnih dobitnika Grammy nagrada. Na albumu “Tribute to a reggae legend”, nalazi se i skladba “Concrete Jungle” u izvedbi brazilskog pjevača Ceu (Say-yoo). Na albumu se također pojavljuje južnoafrički sastav “Freshlyground”, zatim “Refugee All Star” iz Siera Leonea, kao i popularna zvijezda reggaea, hip hopa i afričkog beata Rocky Dawuni, kojeg su prozvali, Bob Marley iz Gane. Lista međunarodnih izvođača koji se pojavljuju na ovom albumu uključuje i par kanadskih pjevača, dva sastava sa Havaja, te string band sa sjeveroistoka Sjedinjenih Država pod nazivom Northern lights.